**HRVATSKI JEZIK**

**I1**

4. 5. 2020., ponedjeljak

2. sat

Naslov: Pravila o mjestu naglaska

Ponoviti sve o naglascima. Naglasak je isticanje jednoga sloga u riječi silinom, duljinom i visinom tona. Hrvatski standardni jezik ima četiri naglaska.

|  |  |  |  |
| --- | --- | --- | --- |
| **kratkosilazni naglasak** (\\) | **kratkouzlazni naglasak** (\) | **dugosilazni naglasak** (^) | **dugouzlazni naglasak** (/) |
| djȅlo, djȅtelina, kȉša, krȕna | čòvjek, nòsiti, predòčiti, sèstra | bȏr, lijȇp, prâvda, rȏg, rijȇč | literatúra, rúka, pristúpiti, obítelj |

Kratkouzlazni je naglasak kratak, malo usporen s uzlaznim tonom.

Kratkosilazni je naglasak kratak, odsječen sa silaznim tonom.

Dugouzlazni je naglasak dug s uzlaznim tonom.

Dugosilazni je naglasak dug sa silaznim tonom.

**PRAVILA**

Naglasci se u hrvatskome standardnom jeziku raspodjeljuju u skladu s ovim pravilima:

**1. Naglasak ne može biti na zadnjemu slogu riječi.**

**2. Jednosložne riječi imaju samo silazne naglaske.**

**3. Višesložne riječi mogu imati bilo koji od četiriju naglasaka na prvome slogu.**

**4. Na unutarnjim slogovima višesložne riječi mogu biti samo uzlazni naglasci.**

Duljina (–), ako je ima, uvijek je iza naglaska, npr. *nèprāvda*, *prȅdosjećāj*. Jedna riječ može imati i više duljina, npr. G *djèvojākā*.

**ZADATAK:**

Ponovno napisite sest riječi za koje mislite da su nepravilno naglašene, zatim označite pravilan naglasak tih riječi. Koristite ovu stranicu <http://hjp.znanje.hr/> (u trazilicu upisete rijec I odmah su vam ispisani naglasci riječi.